cyanic-selkie/wikianc huggingface dataset:
José Raúl Capablanca
Pelityyli ja vahvuus
Capablanca rakasti yksinkertaisia asemia ja loppupelejä ja hänet tunnettiinkin erityisesti loppupelimestarina. Hänen tuntemuksena asemista oli niin hyvä, että useimmat häneen kohdistuvat hyökkäysyritykset eivät tuottaneet hänelle vaikeuksia. Capablanca kuitenkin pystyi pelaamaan myös hienoa taktista shakkia silloin kun se oli tarpeen – hänen ehkä kuuluisin pelinsä on Marshallia vastaan Manhattanin shakkiklubin mestaruuskilpailuissa. Marshall käytti pelissä valmistelemaansa uutuutta espanjalaiseen peliin, mutta Capablanca onnistui kumoamaan normaalien aikarajojen sisällä Marshallin pelitavan, joka myöhemmin nimettiin Marshallin gambiitiksi. Capablanca osasi myös käyttää aggressiivista taktista tyyliä saadakseen asemallista etua, jos hän koki pelityylin turvalliseksi ja helpoimmaksi tavaksi voittaa. Capablanca välttikin usein sekavat sommittelujatkot ja yksinkertaisesti realisoi etunsa vaihdoilla.
Maailmanmestareita on vertailtu tietokoneiden avulla sen mukaan, miten tietokone on pisteyttänyt pelaajien siirrot. Tutkimuksen mukaan Capablanca oli kaikista maailmanmestareista tarkin, mutta tutkimusta on kritisoitukin muun muassa käytetyn shakkiohjelman suhteellisen heikkouden vuoksi.
Vaikutus
Capablanca esitti usein huolensa shakin tulevasta tasapelikuolemasta. Hänen mukaansa parhaiden pelaajien väliset pelit päättyisivät pian aina tasan. Ratkaisuksi Capablanca esitti uudentyylistä peliä, Capablanca-shakkia. Hän ajatteli sitä pelattavan joko 8×10- tai 10×10-kokoisella laudalla, mutta päätyi lopulta 8×10-lautaan, koska siinä taistelut alkaisivat aikaisemmin.
Capablanca selitti uudistuksia siten, että uudet nappulat ja laudan koko lisäisivät pelin monimutkaisuutta ja mahdollistaisivat vahvimmille pelaajille enemmän mahdollisuuksia kääntää peli edukseen. Joidenkin mukaan Capablanca ehdotti varianttia katkerana hävittyään maailmanmestaruuden, mutta tosiasiassa hän esitteli pelin jo maailmanmestaruuskaudellaan. Capablanca pelasi muutamia pelejä varianttiaan Edward Laskeria vastaan. Variantti ei kuitenkaan saanut paljonkaan suosiota.
Capablanca sai kuoltuaan kuvansa useaan kuubalaiseen postimerkkiin ja hänelle järjestetään muistoturnauksia säännöllisesti.
Ottelut
Vuosi, vastustaja, tulos, +voitot, -tappiot, =tasapelit
Shakkiolympialaiset
Capablanca osallistui vain kerran shakkiolympialaisiin. Hän edusti Kuubaa ja saavutti kultamitalin kärkipöydältä. Hän voitti 7 peliä ja 9 päättyi tasan.
Taneli Typpö
Elämä
Virolahden Yläpihlajassa syntyneen Taneli Typön vanhemmat olivat maanviljelijä Tahvo Typpö (1854-1886) ja Juliana Henrikintytär (1848-1922). Kansakoulun ja kansanopiston käynyt Typpö viljeli kotitilaansa vuoteen 1914, jolloin hän osti Vahvialan Kintereessä sijainneen maatilan. Suurlakon jälkeen Typpö liittyi Yläpihlajan työväenyhdistykseen, jonka puheenjohtajana hän toimi kahdesti. Typpö viakutti Virolahden kunnalliselämässä eri lautakuntien jäsenenä sekä Virolahden Osuuskaupan hallituksessa. Typpö valittiin kansanedustajaksi vuonna 1909, ja hän istui eduskunnassa yhtäjaksoisesti sisällissotaan saakka. Vahvialaan muutettuaan Typpö liittyi Nurmin työväenyhdistykseen sekä keväällä 1917 perustettuun Kintereen työväenyhdistykseen.
Sisällissotaa edeltäneiden levottumuuksien aikana Tyypö kannatti parlamentaarista linjaa ja puhui aseellista toimintaa vastaan. Sodan käynnistyttyä hän ei osallistunut punaisten toimintaan, vaan pysytteli kotonaan Vahvialassa. Typön tila joutui punakaartin elintarviketakavarikoiden kohteeksi ja sodan loppuvaiheessa hän piileskeli perheineen muutaman vuorokauden metsässä punaisten pakko-ottoja paossa. Toukokuun puolivälissä Typpö matkusti Helsinkiin osallistuakseen eduskunnan istuntoon, mutta joutui pidätetyksi. Typpö siirrettiin muiden vangittujen kansanedustajien tavoin Sörnäisten kuritushuoneeseen. Lokakuussa 1918 hän sai kahden vuoden kuritushuonerangaistuksen valtiopetoksen valmistelusta, joka muutettiin viiden vuoden ehdolliseksi rangaistukseksi. Syyksi katsottiin sosialidemokraattien syksyllä 1917 julkaisemat Sorron yöstä nouskaa! -vaalijulistus sekä Me vaadimme -julistus, vaikka Typpö oli vastustanut jälkimmäistä.
Typpö valittin jälleen kansanedustajakis vuonna 1922. Hän oli myös presidentin valitsijamies vuonna 1925 sekä Vahvialan kunnanvaltuuston ja kunnanhallituksen jäsen Jatkosodan jälkeen Typpö päätyi evakkona Lohjan maalaiskunnan Muijalaan, jossa hän viljeli maatilaansa kuolemaansa saakka..
Perhe
Taneli Typön puoliso oli Helena Seppälä (1879-1951), jonka kanssa hän avioitui 1902. Heillä oli viisi lasta.
Equitable Building
Equitable Building on pilvenpiirtäjä Manhattanilla New Yorkissa Yhdysvalloissa. Se on 40-kerroksinen ja valmistuessaan vuonna 1915 sitä pidettiin koko New Yorkin laatikkomaisimpana ja kömpelöimpänä rakennuksena. Se oli viimeinen vanhojen kaavamääräysten mukaan tehty rakennus, sillä se ei porrastu kapeammaksi ylöspäin. Vuonna 1916 tulleen lain mukaan korkeiden rakennusten tuli porrastua ylöspäin, jotta ilma pääsisi vaihtumaan kaduilla ja sinne pääsisi valoa. Equitable Buildingin osoite on 120 Broadway, Pine Streetin ja Cedar Streetin välissä, Lower Manhattanilla. Rakennuksen suunnittelusta vastasi arkkitehti Ernest R. Graham. Se toimii toimistorakennuksena ja on Beaux-Arts -tyyliä.
Peter Pontvik
pienoiskuva|Peter Pontvik vuonna 2021. Peter Pontvik (s. 1963 Kööpenhamina) on musiikintutkija, kuoronjohtaja ja säveltäjä. Hän on ollut Ruotsin säveltäjäliiton jäsen vuodesta 1994. Hän opiskeli Tukholman kuninkaallisessa musiikkikorkeakoulussa, Karlsruhessa ja Montevideossa. Hänen opettajiensa joukossa olivat Wolfgang Rihm ja Hans-Georg Renner.
Pontvikin kiinnostus tutkijana on kohdistunut etenkin Latinalaisen Amerikan barokkimusiikkiin. Hän perusti vuonna 1995 Tukholmassa Ensemble Villancicon ja ryhtyi sen taiteelliseksi johtajaksi. Hänestä tuli myös perustamansa Tukholman vanhan musiikin festivaalin taiteellinen johtaja vuonna 2002, ja hänet nimettiin Pohjoismaisen vanhan musiikin liiton (NORDEM) puheenjohtajaksi vuonna 2006. Lisäksi Pontvik on toiminut Euroopan vanhan musiikin verkoston (REMA) puheenjohtajana ja luonut vuodesta 2013 lähtien vietetyn Eurooppalaisen vanhan musiikin päivän.
Pontvikin omiin sävellyksiin kuuluu orkesteri-, kuoro- ja kamariteoksia. Hän sai Tolosassa ensipalkinnon kuorosäveltämisessä vuonna 1989 ja on sittemmin saanut Ruotsissa useamman palkinnon työstään kulttuurin sekä vanhan musiikin edistämiseksi.
Ralph Breyer
Ralph Theodore Breyer (23. helmikuuta 1904 Chicago, Illinois – 8. toukokuuta 1991 Long Beach, Kalifornia) oli yhdysvaltalainen uimari ja olympiavoittaja. Hän oli pituudeltaan 180-senttimetrinen. Breyer edusti Yhdysvaltoja Pariisin kesäolympialaisissa 1924 saavuttaen kultaa 4 × 200 metrin vapaauintiviestissä. Pariisissa 1924 hän kilpaili myös 400 metrin vapaauinnissa.
Ian Laperrière
Ian Laperrière (s. 19. tammikuuta 1974 Montreal, Quebec, Kanada) on uransa päättänyt kanadalainen jääkiekkoilija, joka pelasi NHL:ssä 1 083 peliä kuudentoista kauden aikana. Kaudet 2010–11 ja 2011–12 hän jätti väliin aivotärähdyksen jälkioireiden vuoksi. Laperrière tunnettiin urallaan erityisesti periksiantamattomasta ja taisteluntahtoisesta luonteestaan.
Ura
St. Louis Blues varasi Laperrièren NHL:n vuoden 1992 varaustilaisuudessa seitsemännellä kierroksella numerolla 158 ja hän teki debyyttinsä joukkueessa 3. maaliskuuta 1994. Tasaisesta pelaamisesta huolimatta Laperrière vietti suurimman osan kausista 1994–95 ja 1995–96 St. Louis Bluesin eri farmijoukkueissa.
Rangers-ura ei kuitenkaan kestänyt pitkään newyorkilaisseuran myydessä Laperrièren 14. maaliskuuta 1996 Los Angeles Kingsiin neljännen kierroksen varausoikeudesta yhdessä Ray Ferraron, Mattias Norströmin ja Nathan LaFayetten kanssa (kaupassa Rangers sai Jari Kurrin, Marty McSorleyn ja Shane Churlan). Laperrière pelasi Kingsien riveissä uransa seuraavat kahdeksan vuotta, jonka jälkeen kesällä 2004 hän siirtyi vapaana pelaajana Colorado Avalancheen.
Siirto Avalancheen oli menestys, sillä ensimmäisenä kautenaan 2005–06 Laperrière teki oman henkilökohtaisen piste-ennätyksensä ja tuli pian Avalanche-kannattajien tietoisuuteen pelottomalla ja kovalla pelityylillään. Hän myös saavutti henkilökohtaisia rajapyykkejä neljän kauden aikana coloradolaisseuraa edustaessaan – 29. lokakuuta 2006 Laperrière rikkoi sadan maalin rajan NHL:ssä ja 11. huhtikuuta 2009 hän pelasi uransa 1000. NHL-pelin.
Kauden 2008–09 jälkeen Laperrière ei saanut neuvoteltua mieleistä sopimusta Avalanchen kanssa, joten 1. heinäkuuta 2009 Laperrière liittyi kolmen vuoden sopimuksella Philadelphia Flyersiin vapaana pelaajana.
27. marraskuuta 2009 Buffalo Sabresia vastaan Laperrière sai osuman kiekosta kasvoihinsa ensimmäisessä erässä. Toisessa erässä Laperrièrelle laitettiin hänen omien sanojensa mukaan 50–100 tikkiä, jonka jälkeen hän palasi takaisin kolmanteen erään. Tapauksen vuoksi hän menetti seitsemän hammasta.
Pudotuspeleissä 22. huhtikuuta 2010 New Jersey Devilsiä vastaan Laperrière sai osuman kiekosta, josta hänelle aiheutui silmävamma sekä lievä aivotärähdys. Hän kuitenkin palasi pudotuspelien konferenssifinaaleihin neljänteen peliin Montreal Canadiensia vastaan.
Syyskuussa 2010 harjoitusleirillä ollessaan Laperrièrelle ilmestyi aivotärähdyksen jälkioireita ja kahden kasvoihin osuneen kiekon jäljiltä hänelle oli jäänyt hermovaurioita silmiin. Syyskuun loppupuolella Flyers ilmoitti Laperrièren jättävän kauden 2010–11 väliin oireiden takia. Joulukuun 2010 aikana Flyers siirsi Laperrièren pois loukkaantuneiden listalta pitkäaikaisiin loukkaantuneisiin vapauttaakseen palkkakattoaan. Alkuvuodesta Laperrièren oireet eivät olleet vieläkään lieventyneet ja lääkäreiden suosituksista huolimatta hän ei lopettanut uraansa.
Vaikka Laperrière ei pelannut peliäkään vuoden 2010 Stanley Cup -finaalien jälkeen, hän jatkoi jään ulkopuolella toimien mentorina organisaation nuoremmille pelaajille. Toimintansa vuoksi Laperrièrelle myönnettiin Bill Masterton Memorial Trophy hänen omistautumisestaan jääkiekolle.
Ian Laperrière lopetti uransa virallisesti 12. kesäkuuta 2012. Hän suunnittelee jäävänsä Flyersin organisaatioon auttamaan nuorempia pelaajia ja toivoo ottavansa virallisen valmennusroolin tulevaisuudessa.
Yksityiselämä
Laperrière on naimisissa ja hänellä on kaksi poikaa – vuonna 2002 syntynyt Tristan ja vuonna 2004 syntynyt Zachary.
Muuta
Hän näytteli Montreal Canadiensin pelaajaa Bernie Geoffrionia vuonna 2005 ilmestyneessä elokuvassa "The Rocket", joka perustuu entisen jääkiekkoilijan Maurice Richardin elämään.
Launis
Launis on suomalainen sukunimi, joka on muun muassa seuraavilla henkilöillä:
Ricardo Pérez Godoy
Ricardo Pérez Godoy (1905–1982) oli perulainen kenraali, joka johti sotilasvallankaappausta vuonna 1962, sotilasjunttaa vuoteen 1963 ja toimi siten maansa presidenttinä kunnes Nicolás Lindley syrjäytti hänet juntan johdosta.
Heikki Törmä
Heikki Törmä (27. lokakuuta 1875 Haapavesi − 22. heinäkuuta 1945 Oulu) oli suomalainen poliitikko, joka toimi SDP:n kansanedustajana vuosina 1909−1917 ja 1919−1922.
Elämä
Heikki Törmä syntyi Haapaveden Anaalin kylässä tilallinen Efraim Törmän perheeseen, joka talon menetettyään joutui mieron tielle. Hän teki maatöitä ja oli myöhemmin opissa ansiokkaan suutarin Jaakko Brusilan verstaalla. Vuonna 1896 Törmä muutti Ouluun, jossa hän työskenteli aluksi pienemmissä suutarinverstaissa. Myöhemmin Törma sai paikan M. E. Flydströmin liikkeestä edeten mestariksi saakka. Hän piti välillä myös vuoden ajan omaa verstasta Raahessa.
Ouluun muutettuaan Törmä liittyi paikalliseen työväenyhdistykseen ja oli 1902 perustamassa Oulun Osuuskauppaa. Hän osallistui Oulun työväenyhdistyksen edustajana muun muassa SDP:n vuosien 1905 ja 1906 puoluekokouksiin. Oulun puoluekokouksessa menettelytapakysymyksestä keskusteltaessa Törmä kannatti parlamentaarista linjaa ja katsoi parhaaksi seurata kansainvälisen sosialidemokratian suuntaviivoja. Vuosina 1907-1909 hän työskenteli Kansan Tahdon taloudenhoitajana. Törmä valittiin eduskuntaan 1909 ja hän oli kansanedustajana yhtäjaksoisesti kevääseen 1917 saakka. Vuonna 1912 Törmä siirtyi kansanedustajan tehtäviensä ohella Oulun Osuuskaupan palvelukseen. Hän aloitti jalkinekorjaamossa ja oli myöhemmin jalkineosaston hoitajana vuoteen 1940. Sisällissodan jälkeen Törmä oli vielä kansanedustajana 1919-1922.
Perhe
Heikki Törmän puoliso oli Elin Elisabet Korkala, jonka kanssa hän avioitui 1901.
Minami-Awaji
Minami-Awaji on Japanin kaupunki Awajin saarella Kansain alueella Hyōgon prefektuurissa. Se käsittää nimensä mukaisesti (’Etelä-Awaji’) saaren eteläosan ja siellä sijaitsee Miharan tasanko, saaren merkittävin tasankoalue. Kaupunki rajautuu lännessä Seton sisämeren Harimanmereen, etelässä Kiin kanaaliin ja lounaassa Narutonsalmeen, joka erottaa sen Shikokusta. Siihen kuuluu myös Kiin kanaalissa sijaitseva Nushiman saari. Minami-Awajissa on 46 914 asukasta (tammikuussa 2020) ja sen pinta-ala on 229,01 neliökilometriä.
Minami-Awaji on kaupunkina suhteellisen nuori: se perustettiin vuonna 2005 liittämällä yhteen Midorin, Miharan, Nandanin ja Seidanin maaseutukaupungit. Se on Awajin saaren vanhaa ydinseutua, jonka Ichin alueelle sijoitettiin Nara-kaudella Awajin provinssin pääkaupunki (kokufu) ja provinssitemppeli. Merkittäviä elinkeinoja alueella ovat maanviljely, maito- ja karjatalous sekä kalastus. Minami-Awajiissa viljellään etenkin vihanneksia, kuten keltasipulia, lehtisalaattia ja keräkaalia, joita viedään Keihanshinin metropolialueelle. Maidon tuotannolla on seudulla Meiji-kaudelle saakka ulottuvat perinteet. Ympäröivillä vesillä harjoitetaan norin, wakamen ja esimerkiksi fugun vesiviljelyä. Kaupunki tunnetaan myös kattotiilten tuotannosta.
Matkailukohteita Minami-Awajissa ovat esimerkiksi Narutonsalmen vuorovesipyörteet, Nushiman saari ja Keino-matsubaran mäntymetsä, joka mainitaan jo Man’yōshū-runoantologiassa. Rakennettua kulttuuriperintöä edustavat Awaji kokubun-ji eli Awajin provinssitemppeli, Gokoku-jin temppeli ja Nushiman saarella sijaitseva Onokorojiman pyhäkkö. Kaupungissa on säilynyt paikallinen bunraku-nukketeatterin muoto (Awaji ningyōjōruri), jolla on noin 500 vuoden pituinen historia. Se on lisätty Japanin aineettoman kulttuuriperinnön luetteloon, ja kaupungissa toimii sitä esittelevä museo. Osa kaupungista kuuluu Seton sisämeren kansallispuistoon. Minami-Awajin liittää Shikokun saarella sijaitsevaan Tokushiman prefektuurin Naruton kaupunkiin Narutonsalmen ylittävä Ōnaruton silta, joka valmistui vuonna 1985.
SuperYellow
Superyellow on suomalainen vuonna 2007 perustettu pipomerkki. Yrityksen pipot valmistetaan Suomessa 100% merinovillasta, luomupuuvillasta ja kierrätysmateriaaleista.
Yrityksen pääkonttori sijaitsee Helsingissä, Suomessa. Yrityksen asiakaskunta koostuu pääasiassa vaateliikkeistä, urheilukaupoista ja hiihtokeskusten sport-shopeista. Tuotteita myydään suomalaisten ja kansainvälisten jälleenmyyjien kautta. Yrityksellä on vientiä mm. Keski-Eurooppaan ja Pohjois-Amerikkaan.
Aiheesta muualla
Kotisivu
O. V. Turunen
Otto Vilhelm Turunen (30. marraskuuta 1875 Heinävesi – 9. syyskuuta 1954 Mikkelin mlk) oli suomalainen poliitikko, joka toimi SDP:n kansanedustajana vuosina 1909–1917.
Elämä
Turusen vanhemmat olivat tilallinen Paavo Turunen ja Anna Loviisa Koikkalainen. Kaksi vuotta kansakoulua käynyt Turunen oli yhdeksänvuotiaasta lähtien maa- ja metsätöissä sekä myöhemmin kauppa-apulaisena Hiitolassa. Turunen suoritti asepalveluksensa Mikkelin 6. tarkk'ampujapataljoonassa, josta hän kotiutui aliupseerina vuonna 1900. Sotaväen jälkeen Turunen työskenteli Valtionrautateiden konepajalla Viipurissa 1900–1902, vaihdemiehenä Raivolassa 1903–1914 sekä jarrumiehenä ja konduktöörinä Pieksämäellä 1914–1918.
Sisällissodan jälkeen Turunen oli jonkin aikaa vangittuna ja toimintansa vuoksi hänet erotettiin rautateiltä. Vapauduttuaan Turunen työskenteli SDP:n Viipurin läänin itäisen vaalipiirin piirisihteerinä ja Sortavalan Työväentalo Oy:n toimitusjohtajana 1919–1920, Sortavalassa ilmestyneen Kansan Voiman taloudenhoitajana 1919–1921, Viipurin maalaiskunnan taksoitussihteerinä 1921–1933 ja lastenvalvojana 1926–1944 sekä Viipurin Ympäristön Sähkö Oy:n toimitusjohtajana 1928–1944. Vuodesta 1921 lähtien Turunen viljeli myös omaa maatilaansa Viipurin maalaiskunnan Karisalmessa. Hän alkoi harjoittaa myös asianajotoimintaa 1920-luvulta alkaen. Sotavuosien jälkeen Turunen joutui evakkoon Mikkelin maalaiskuntaan, jossa hänellä oli oma palstatila.
Perhe
O. V. Turusen puoliso oli Matilda Marianna Kuusisto, jonka kanssa hän avioitui vuonna 1907.
Nuijaninja
Nuijaninja (engl. Beverly Hills Ninja) on yhdysvaltalainen vuonna 1997 julkaistu komediaelokuva, jonka on ohjannut Dennis Dugan. Pääosissa näyttelevät Chris Farley, Nicollette Sheridan ja Robin Shou.
Onni Tuomi
Onni Aleksanteri Tuomi (synt. Ahlbom, 21. marraskuuta 1875 Virrat – 4. tammikuuta 1933 Taaitsa) oli suomalainen toimittaja ja poliitikko, joka toimi SDP:n kansanedustajana vuosina 1908–1918. Tuomi oli vaalipiirinsä vaikutusvaltaisin sosialidemokraatti, joka työskenteli myös Jyväskylässä ilmestyneen Sorretun Voiman päätoimittajana 1911–1918. Sisällissodan aikana Tuomi oli kansanvaltuuskunnan tehtävissä ja pakeni sodan loppuvaiheessa Neuvosto-Venäjälle, jossa hän työskenteli suomenkielisten sanomalehtien toimittajana.
Varhaiset vuodet
Virtain Yli-Soinin kylässä syntyneen Tuomen vanhemmat olivat muurari Aleksander Ahlbom (1836−1901) ja lukkarin tytär Hilma Alexievna Hagelberg (1840−1887). Käytyään kaksi vuotta kansakoulua Tuomi kiersi 13-vuotiaasta lähtien eri puolilla Suomea muun muassa uitto- ja metsätöissä sekä sahatyömiehenä. Vuonna 1895 Tuomi pakeni kutsuntoja Pohjois-Ruotsiin, jossa hän työskenteli kaivosmiehenä kolmen vuoden ajan. Suomeen palattuaan Tuomi sai työpaikan August Eklöfin omistaman Muroleen höyrysahan metsätyömailta. Vuonna 1899 hän yleni työnjohtajaksi ja liittyi Suomen Työväenpuolueeseen. Tuomi oli myös Uurasten työväenyhdistyksen puheenjohtaja ja osallistui suurlakon aikaiseen toimintaan.
Kansanedustaja ja päätoimittaja
Kansanedustajan tehtäviensä ohella Tuomi oli vuodesta 1911 lähtien Sorretun Voiman päätoimittaja. Hän kirjoitti lehteen ainakin nimimerkeillä ”Toomus von Nälänheimo”, ”Nahkapoika”, ”Pitkätukka”, ”Kiertävä Jussi” ja ”Jussi Kiertävä”.
Sisällissota ja pako Neuvosto-Venäjälle
Syksyllä 1917 Tuomi oli SDP:n puolueneuvoston jäsenenä laatimassa niin sanottua Me vaadimme -julistusta. Sisällissodan käynnistyttyä hänet valittiin helmikuun 1918 alussa uuden puolueneuvoston sekä Työväen pääneuvoston jäseneksi. Tuomen varsinainen tehtävä sodan aikana oli aluksi kansanvaltuuskunnan toimisto-osaston johtajana, josta hän helmikuun lopussa siirtyi Suomen Kansanvaltuuskunnan Tiedonantajan toimittajaksi. Maaliskuun puolivälistä lähtien Tuomi oli lehden päätoimittaja.
Huhtikuussa 1918 Tuomi pakeni Neuvosto-Venäjälle. Hän teki aloitteen Pietariin perustettavasta suomenkielisestä sanomalehdestä Vapaus, jota ryhdyttiin julkaisemaan vielä samana kesänä. Tuomi oli Edvard Valpaksen ja Juho Komun ohella lehden ensimmäisiä toimittajia. Lokakuussa 1920 Tuomi ja Komu määrättiin Petroskoihin perustamaan uutta suomenkielistä sanomalehteä Karjalan Kommuuni, joka tunnettiin myöhemmin nimellä Punainen Karjala. Tuomi työskenteli viimeiset vuotensa lehden toimittajana ja oli myös puoluekoulun johtajana Uhtualla. Syksyllä 1931 hän joutui jättämään työnsä keuhkotaudin vuoksi. Tuomi kuoli Taaitsan parantolassa tammikuussa 1933. Hänet on haudattu Leningradiin.
Perhe
Tuomen puoliso oli ompelija Lempi Kuusela, jonka kanssa hän avioitui vuonna 1905. Kuusela toimi kommunistisen SSTP:n kansanedustajana vuosina 1922–1923. Pariskunnalla oli seitsemän lasta, mutta Tuomen muuttaessa Venäjälle hän joutui eroon perheestään, joka jäi asumaan Jyväskylään. Onni ja Lempi Tuomen pojanpoika oli kommodori Osmo Tuomi. Tuomen sisar Hilja Rae (s. 1884) oli myös Työväen pääneuvoston jäsen.
Ruben Östlund
Claes Olle Ruben Östlund (13. huhtikuuta 1974 Styrsö, Göteborg, Ruotsi ) on ruotsalainen elokuvaohjaaja ja käsikirjoittaja.
Östlund työskenteli 1990-luvulla hiihtokeskuksissa ja teki lasketteluelokuvia. Myöhemmin hän opiskeli elokuvan tekoa Göteborgin yliopiston elokuvakoulussa. Östlund kiittää, että koulussa kannustettiin etsimään omaa ääntä ja tuettiin ensisijaisesti taiteilijoita, mikä on ”erityistä nykypäivän kaupallisen elokuva-ajattelun keskellä”.
Östlundin elokuva Play (2011) perustui uutiseen, jossa kerrottiin kuinka somalipojat ryöstivät samanikäisiä poikia ruotsalaisessa kauppakeskuksessa. Östlund päätti tehdä siitä provokatiivisen elokuvan. Valmistumisvuonnaan 2011 se esitettiin Cannesissa ja herätti toimittajat kysymään, onko hän rasisti. Elokuva sai vuonna 2012 Guldbagge-palkinnon parhaasta ohjauksesta ja parhaasta kuvauksesta.
Östlund vieraili kesäkuussa 2012 Sodankylän elokuvajuhlilla, missä esitettiin hänen neljä pitkää elokuvaansa ja yksi lyhytelokuva.
Östlund on voittanut Cannesin elokuvajuhlien Kultaisen palmun kahdesti, vuonna 2017 elokuvallaan The Square ja 2022 elokuvallaan Triangle of Sadness.
Artjom Hadžibekov
Artjom Aleksandrovitš Hadžibekov (, s. 20. huhtikuuta 1970 Obninsk) on venäläinen kivääriampuja, maailmanmestari ja olympiavoittaja.
Hadžibekov on voittanut olympialaisissa 10 m ilmakiväärissä kullan Atlantassa 1996 ja hopean Sydneyssä 2000. Hän on myös saavuttanut MM-kilpailuissa kuusi kultaa ja neljä pronssia.
France Télévisions
France Télévisions on Ranskan valtion kokonaan omistama julkisen palvelun televisioyhtiö. Se perustettiin vuonna 1992 yhdistämällä kaksi julkisen palvelun televisiokanavaa, muutettiin holding-yhtiöksi vuonna 2000 ja yhteisyritykseksi vuonna 2010.
Sen pääkanavat ovat France 2, France 3, France 4 ja France 5 sekä uutiskanava France Info. Yrityksellä on myös La Première -verkosto, joka vastaa julkisen palvelun televisio- ja radiokanavista Ranskan merentakaisilla alueilla. Se myös omistaa vähemmistöosuuden kanavista TV5Monde, Arte ja Euronews.
France Télévisions on jäsenenä Euroopan yleisradiounioni EBU:ssa.
Historia
Julkisen television alkuvuosikymmenet (1945-1974)
Toisen maailmansodan jälkeen vuonna 1945 Ranskassa monopolisoitiin radio- ja televisiolähetykset ja niitä varten perustettiin valtiollinen RDF (Radiodiffusion française). Se muutettiin vuonna 1949 RTF:ksi (Radiodiffusion-télévision française), ja samalla otettiin käyttöön televisiolupamaksut radiolupamaksujen rinnalle. Vuonna 1959 RTF:stä, joka siihen asti oli ollut viestintäministeriön suorassa alaisuudessa, tuli itsenäinen yksikkö, ja vuonna 1964 siitä tuli ORTF (Office de radiodiffusion-télévision française) omalla hallintoneuvostollaan ja itsenäisemmällä rahankäyttövallalla. ORTF:lle perustettiin samana vuonna toinen televisiokanava (nyk. France 2). Vuonna 1967 alkoivat värilähetykset ja vuonna 1973 perustettiin kolmas kanava (nyk. France 3), jolla oli paikallisia lähetyksiä.
ORTF:n hajottaminen ja kilpailu monopolin sisällä (1974-82)
Ranskan uusi presidentti Valéry Giscard d'Estaing päätti vuonna 1974 hajottaa ORTF:n, jonka hän katsoi muuttuneen liian itsenäiseksi suhteessa valtiovaltaan. Tilalle perustettiin seitsemän uutta yhtiötä: televisiokanavat (TF1, Antenne 2 sekä FR3), Radio France, TDF, la SFP sekä l'Ina. Valtion monopoli säilytettiin, mutta nyt kanavat joutuivat kilpailemaan keskenään: lupamaksujen tulot jaettiin katsojaosuuksien perusteella.
Monopolin purku ja yksityisten kanavien perustaminen (1982-1992)
Vuonna 1982 vallassa olleet sosialistit päättivät vapauttaa radio- ja televisiotoiminnan valtion monopolista. Tämän seurauksena Ranskaan syntyi uusia yksityisiä televisiokanavia, ensimmäisenä Canal+ vuonna 1984 ja kaksi vuotta myöhemmin La Cinq sekä TV6. Uudet kanavat tarvitsivat kuitenkin aina valtion myöntämän toimiluvan. Vuonna 1987 siihen asti valtion omistama TF1 yksityistettiin.
France Télévision (1992-2000)
Vuonna 1989 jäljellä olevat kaksi valtion televisiokanavaa, Antenne 2 ja FR3, siirrettiin yhteisen hallinnon alle, joka nimettiin vuonna 1992 France Télévisioniksi. Samalla televisiokanavat nimettiin uudelleen France 2:ksi ja France 3:ksi.
Nykyisen yhtiön perustaminen ja uudet kanavat (2000-)
Vuonna 2000 löyhä tv-kanavien yhteenliittymä France Télévision muutettiin France Télévisions -holdingyhtiöksi. Samalla vuonna 1994 perustettu opetus- ja sivistyskanava La Cinquième liitettiin siihen nimellä France 5. Vuonna 2004 France Télévisionsiin liitettiin Ranskan merentakaisten alueiden radio- ja tv-lähetyksistä vastannut RFO (nyk. La Première). Vuonna 2005 perustettiin uusi France 4, jota oli edeltänyt France Télévisionsin ja Arten yhteinen Festival-kanava. Vuonna 2006 avattiin internetiin suoratoistopalvelu. Vuodesta 2009 yhtiön kanavat eivät lain mukaan ole saaneet esittää mainoksia klo 20–6. Vuonna 2010 holdingyhtiö muutettiin yhteisyritykseksi. Vuonna 2016 perustettiin ympärivuorokautinen uutiskanava France Info.
Jakelu
Analogiset televisiolähetykset loppuivat marraskuussa 2011.
Suldal
Suldal on Norjan kunta Rogalandin läänissä. Sen rajanaapureita ovat pohjoisessa Sauda, Etne ja Odda, idässä Vinje ja Bykle, etelässä Hjelmeland sekä lännessä Vindafjord. Vindavuonon toisella puolella sijaitsevat Finnøyn ja Tysværin kunnat.
Suldalin kunta oli otsikoissa 1990-luvulla, kun Shellin omistama, Pohjanmeren öljyntuotannosta poistettu Brent Spar -varastolautta aiottiin upottaa mereen, mutta ympäristökohun jälkeen välivarastoitiin pariksi vuodeksi Erfjordin vuonoon odottamaan ratkaisua kohtalostaan.
Koulandougou
Koulandougou on maalaiskunta Ségoun alueen Blan piirissä Malissa. Sen keskuskylä N’Toba sijaitsee Banijoen varrella 65 kilometriä Blasta itään. Kunnassa on 4 700 ja keskuskylässä 900 asukasta (vuonna 2009).
Koulandougoun kunta rajoittuu etelässä Blan piirin Yangasson, lännessä ja pohjoisessa Fanin ja idässä Sanin piirin Djéguenan kuntiin.
Entisestä Yangasson arrondissementista erotettuun kuntaan kuuluu 12 kylää. Asukkaat ovat bambaroita, fulbeja ja soninkeja. Yleisin kieli on bambara. Vallitseva uskonto on islam.
Paikallisia elinkeinoja ovat maanviljely, karjanhoito, kalastus, metsien hyödyntäminen ja kaupankäynti. Tärkeimmät viljelykasvit ovat hirssi, riisi, durra, puuvilla, maissi, fonio ja lehmänpapu. Kotieläimiä ovat naudat, lampaat, vuohet, aasit ja siipikarja. Somonot harjoittavat kalastusta. Palveluihin kuuluvat kaksi alakoulua, seitsemän lukutaitokeskusta, koraanikoulu ja terveyskeskus.
Kaarlo Kaslin
Kaarlo Edwin Kaslin (11. maaliskuuta 1887 Helsinki – 12. maaliskuuta 1963 Mikkeli) oli suomalainen kirjallisuuden suomentaja ja näytelmäkirjailija.
Yrjö Heimovaara
Yrjö Reinhold Heimovaara (sukunimi aik. Hellstén; 14. kesäkuuta 1887 Maaria – 2. maaliskuuta 1920 Turku) oli suomalainen maalari ja näytelmäkirjailija.
Heimovaara kuoli selkäydintautiin Turun pakkotyölaitoksessa maaliskuun alussa 1920. Hänet oli tuomittu punakaartin pakkovärvärinä toimimisesta Suomen sisällissodan aikana.
Teoksia
Nimellä Yrjö Heimovaara: Nimellä Yrjö Heinovaara:
Montans
Montans on kunta Ranskan eteläosassa Tarnin departementissa Occitanien alueella. Se sijaitsee Tarnjoen varrella noin 26 kilometriä Albin kaupungista länteen.
pienoiskuva|vasen|Montansista löydetty roomalainen [[terra sigillata astia]] Montansissa on pitkät perinteet keramiikan valmistuksessa. Jo gallialaisten tiedetään valmistaneen alueella keramiikkaa. Roomalaisten vallan aikana keramiikan tuotanto lisääntyi kahden ensimmäisen vuosisadan aikana, ja astioita kuljetettiin jokea pitkin aina Atlantin rannikolle saakka.
Quint-Fonsegrives
Quint-Fonsegrives ​[kɛ̃ fɔ̃səɡʁiv] on kunta Ranskan eteläosassa Haute-Garonnen departementissa Oksitanian alueella. Se on Toulousen itäisiä esikaupunkeja.
Nathaniel Parker
Nathaniel Parker (s. 18. toukokuuta 1962 Lontoo, Englanti, Iso-Britannia) on englantilainen näyttelijä. Hän on näytellyt muun muassa elokuvissa Hamlet (1990), Nuijaninja (1997) ja Kummituskartano (2003). Parhaiten hänet tunnetaan nimiroolista poliisisarjassa Komisario Lynley.
Hongkong kesäolympialaisissa 2016
Hongkong osallistui kesäolympialaisiin 2016. Sitä edusti 37 urheilijaa yhdeksässä lajissa. Joukkueen lipunkantajana avajaisissa toimi uimari Stephanie Au.
Vuorisapelikolibri
Vuorisapelikolibri (Campylopterus duidae) on eteläamerikkalainen kiitäjälintu. Sen esiintymisalue käsittää Venezuelan eteläosan ja läheiset alueet Brasiliasta. Lajista tunnetaan kaksi alalajia. Frank Chapman kuvaili lajin holotyypin Venezuelan Mount Duidalta vuonna 1929.
Herpyllis
Herpyllis voi viitata seuraaviin:
Friedl Däuber
Friedl Däuber (5. tammikuuta 1911 Berchtesgaden – 1. toukokuuta 1997) oli saksalainen alppi- ja maastohiihtäjä. Hän edusti seuratasolla SK Berchtesgadenia.
Däuber osallistui alppihiihdossa kaksiin ensimmäisiin MM-kisoihin. Hän sai vuoden 1931 kisoissa pujottelusta pronssia ja voitti samassa lajissa kultaa seuraavana vuonna. Däuber kilpaili maastohiihdon MM-kisoissa vuonna 1933, jolloin hän sijoittui 18 kilometrin matkalla kuudenneksi. Hän oli samalla matkalla 29. Garmisch-Partenkirchenin olympialaisissa 1936. Däuber oli samoissa kisoissa maansa kuudenneksi sijoittuneessa 4 × 10 kilometrin viestijoukkueessa.
Ruotsin valtiopäivävaalit 1985
Ruotsin valtiopäivävaalit 1985 järjestettiin 15. syyskuuta 1985.
Vaalien suurin voittaja oli Bengt Westerbergin johtama Kansanpuolue, joka sai 30 lisäpaikkaa. Olof Palmen johtama sosiaalidemokraattinen puolue menetti seitsemän paikkaa. Se säilytti kuitenkin Vasemmistopuolue kommunistien kanssa vasemmiston enemmistön valtiopäivillä.
Jesmond
thumb|Tyypillinen asuintalo Buston Terracen varrella. thumb|Jesmondin kirkko Jesmond on kaupunginosa Newcastlessa, Pohjois-Englannissa. Se sijaitsee Newcastlen keskustan pohjoispuolella. Alue on rakennettu vuosina 1870–1885. Aluetta rakennettiin aikana, jolloin kaupunki kasvoi nopeasti, ja raitiovaunut ja paikallisjunat helpottivat työmatkaliikennettä.
Jesmondin kirkko on rakennettu vuonna 1862, ja sen suunnitteli paikallinen arkkitehti John Dobson.
Vuonna 2001 South Jesmondin vaalipiirissä oli 8 077 asukasta, joista 91% valkoihoisia. Verrattuna koko kaupungin väestöön 16-21-vuotiaita oli enemmän ja eläkeikäisiä vähemmän kuin muualla. North Jesmondissa asukkaita oli 8 542. Molemmilla alueilla omakoti- ja paritalojen osuus selvästi pienempi kuin muualla Newcastlessa.
Jesmondin talot ovat suuria, usein 6–7 makuuhuonetta. Monissa niistä on opiskelijoita vuokralaisina. Alueelta on kävelymatka yliopistolle ja muutenkin hyvät liikenneyhteydet kahden metroaseman ja monien bussireittien ansiosta.
Getz au Go Go
Getz au Go Go on yhdysvaltalaisen saksofonistin Stan Getzin ja hänen kvartettinsa livealbumi, jolla esiintyy bossa nova -laulaja Astrud Gilberto. Se nauhoitettiin kahden konsertin aikana vuonna 1964 ja julkaistiin samana vuonna Verve Records -levy-yhtiöllä.
Kappaleet
Kappaleet 4–7 ja 9–10 nauhoitettiin 22. toukokuuta 1964, kappaleet 1–3 ja 8 nauhoitettiin 19. lokakuuta 1964.
Breyer
Breyer on muun muassa seuraavien henkilöiden sukunimi:
Huawei P20 Lite
Huawei P20 Lite on Huawein maaliskuussa 2018 julkaisema älypuhelin, jossa on Android 8.0 Oreo.
Laitteessa on 5,84 tuuman näyttö ja kahdeksanydinprosessori. Tallennustilaa on 64 gigatavua muistia ja keskusmuistia on 4 gigatavua. Takakamera on 16 ja 2 megapikselin kaksoiskamera ja etukamera 16 megapikselin kamera. Akkua on 3 000 milliampeerituntia. Puhelimessa on lisäksi sormenjälkitunnistin.
Puhelimen edeltäjä on Huawei P10 Lite ja seuraaja Huawei P30 Lite.
Wrocławin piirikunta
Wrocławin piirikunta on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 151 385. Piirikunta on jaettu yhdeksään maalaiskuntaan, jotka ovat Czernica, Długołęka, Jordanów Śląski, Kąty Wrocławskie, Kobierzyce, Mietków, Siechnice, Sobótka sekä Żórawina ja niissä on kylien lisäksi kolme kaupunkia; Kąty Wrocławskie, Sobótka ja Siechnice. Hallintokeskus Wrocław muodostaa oman kaupunkipiirikuntansa.
Pudotus (hydrologia)
Pudotus tai putouskorkeus on potamologiassa joen, muun virtaveden uoman tai uoman tietyn osuuden, alku ja loppupään korkeusero. Virtaveden loppupää on yleensä helppo määrittää, joka se laskee yleensä mereen, järveen tai se yhtyy toiseen virtavesiuomaan. Sen alkupää on toisinaan hankala määrittää, sillä virtavesi voi olla sateiden aikana pitempi ja kuivana aikana lyhyempi. Toinen hankaluus sen alkupisteen määrittämiseksi voi johtua tulkinnasta, mikä virtaveden haaroista valitaan sen pääuomaksi. Vaikka pääuoman kulku on yleensä sovittu, esiintyy joissakin tapauksissa sen tulkinnasta erimielisyyksiä. Mutta esimerkiksi järvestä järveen virtaavan joen pudotus saadaan helposti järvien vedenpintojen keskikorkeuksien erotuksena. Myös vesiputouksille ilmoitetaan pudotusarvoja. Tietoa virtaveden tai sen osuuden pudotuksesta voidaan käyttää arvioidessa veden kuljettamaa energiaa, sen maastoon kohdistamaa kulutusta tai mitä muita ympäristölle aiheutuvia vaikutuksia virtavedellä voi olla.
Vaikka pudotus on virtavesille helppo määrittää, se ei ilmaise uomassa, sen alku- ja loppupisteen välissä, tapahtuvien ilmiöiden luoteesta mitään. Tähän tarpeeseen hyödyllisempi suure on osuuden jyrkkyys eli kaltevuus. Kaltevuus ilmaisee veden uomassaan saaman liike-energian, josta voidaan päätellä monia virtaveden geomorfologisia ja biologisia piirteitä. Kaltevuudet voidaan koota pituusleikkaukseksi, joka on kuvaaja uoman korkeussuhteista ja josta voidaan lukea myös uoman eri kohtien kaltevuudet.
Juha Korkeaoja
Juha Sakari Korkeaoja (s. 11. tammikuuta 1950 Kokemäki) on suomalainen keskustaa edustava poliitikko ja maanviljelijä. Korkeaoja toimi keskustan kansanedustajana vuosina 1991–2011 ja oli maa- ja metsätalousministeri vuosina 2003–2007.
Koulutus ja ura
Korkeaoja kirjoitti ylioppilaaksi Kokemäen yhteiskoulusta 1969 ja valmistui agronomiksi Helsingin yliopistosta vuonna 1976. Opiskeluaikanaan hän toimi muun muassa Keskustan opiskelijaliiton varapuheenjohtajana 1973 sekä istui Helsingin yliopiston ylioppilaskunnan edustajistossa 1971–1974. Valmistuttuaan Korkeaoja työskenteli Maataloustuottajain Satakunnan liiton järjestökonsulttina 1976–1979 ja toiminnanjohtajana 1979–1991. Hän on itse harjoittanut maanviljelystä vuodesta 1981.
Tysvær
Tysvær on Norjan kunta Rogalandin läänissä. Sen rajanaapureita ovat pohjoisessa Sveio ja Vindafjord sekä etelässä Karmøy ja Haugesund. Boknavuonon takana idässä sijaitsee Suldal sekä eteläpuolella Finnøy ja Bokn.
Asutus on jonkin verran keskittynyt kunnan luoteisosaan, Haugesundista itään, jossa sijaitsevat kunnan hallintokeskus Aksdal sekä Førdesfjordenin taajama. Muualla on suhteellisen tasaisesti levinnyttä asutusta, tärkeimpinä keskuksina Nedstrandin taajama sekä Tysværvågin kylä.
Mutalampi (Ikaalinen)
Mutalampi on Pirkanmaalla Ikaalisissa Leppäsjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Mutalampi on osa Poltinjoen-Leppäsjärven aluetta.
Maantietoa
Lammen pituus on 200 metriä, leveys 100 metriä ja sen pinta-ala on 1,3 hehtaaria. Se sijaitsee Leppäsjärven ja Parkanonjärven välissä aivan Ikaalisten ja Parkanon välisellä rajalla. Lampeen laskee kaksi suo-ojaa ja sen oma laskuoja kulkee 800 metriä ennen laskemistaan Leppäsjärven Aureperään. Rantaviivan pituus on 500 metriä. Lampi on autio eikä sinne johda tietä. Lyhyt metsäautotie ohittaa lammen sadan metrin päästä ja kaupunkien välinen raja kulkee 50 metrin päästä ohi.
Émile Souvestre
Émile Souvestre (15. huhtikuuta 1806 Morlaix, Bretagne, Ranska – 8. heinäkuuta 1854 Pariisi, Ranska ) oli ranskalainen kirjailija, jonka äidinkieli oli bretoni.
Souvestre aloitti uransa lehtitoimittajana Brestissä mutta lähti 1836 Pariisiin, jossa hän hankki elantonsa kirjailijana ja opettajana. Souvestren onnistuneimpia teoksia ovat kuvaukset bretagnelaisesta kansaelämästä, kuten Derniers bretons (1835–1837) ja Foyer breton (1844). Kirja Un philosophe sous les toits ilmestyi 1851 ja sai Ranskan akatemian palkinnon. Yleisesti ottaen hänellä on teoksissaan moralisoiva ote, eivätkä ne ole kovin omaperäisiä, mutta tyyli on viehättävä. Hän kirjoitti myös esseitä, Causeries historiques et littéraires (1854), sekä vähäisiä näytelmiä.
Suomennetut teokset
Lisäksi Souvestren novelleja on kokoelmissa:
Jamie Oleksiak
Jamieson ”Jamie” Oleksiak (s. 21. joulukuuta 1992 Toronto, Ontario) on kanadalais-yhdysvaltalainen jääkiekkoilija, pelipaikaltaan puolustaja. Hän edustaa NHL-seura Seattle Krakenia. Stars varasi Oleksiakin numerolla 14 NHL:n varaustilaisuudessa 2011. Tammikuussa 2011 NHL:n puolueeton kykyjenetsijäpalvelu rankkasi hänet Pohjois-Amerikassa pelaavista kenttäpelaajista vasta sijalle 27. Huhtikuussa hänet kuitenkin nostettiin lopulliselle sijalle 13.
Oleksiakille on myönnetty kaksoiskansalaisuus, koska hänen isänsä on kotoisin Buffalosta, Yhdysvalloista.
Ura
Oleksiak edusti kaudella 2010–2011 Northeastern Huskiesin joukkuetta NCAA:n I-divisioonassa Hockey Eastissa. Seuraavalla kaudella hän pelasi OHL:ää sekä Saginaw Spiritissä että Niagara IceDogsissa. Kaudeksi 2012–2013 Oleksiak siirtyi NHL-seura Dallas Starsin organisaatioon.
Heinäkuussa 2021 Oleksiak solmi viiden vuoden ja arvoltaan 23 miljoonan dollarin sopimuksen Krakenin kanssa.
Hankalampi
Hankalampi voi tarkoittaa ainakin seuraavia:
Massaylijäämä
Ydinfysiikassa nuklidin massaylijäämä on atomi­ytimen todellisen, atomimassayksikköinä ilmaistun massan ja sen massa­luvun erotus. Sitä käytetään usein atomiydinten massojen taulukoinnissa. Ytimen massa atomi­­massa­yksikköinä on kaikissa tapauksissa lähellä sen massa­lukua eli siinä olevien protonien ja neutronien luku­määrien summaa, koska nämä hiukkaset muodostavat valtaosan ytimen massasta ja molempien massa on lähellä yhtä atomi­massa­yksikköä. Ytimen massa­yli­jäämä mittaa täten sitä, kuinka paljon suurempi tai pienempi ytimen sidosenergia nukleonia kohti on verrattuna hiili-12-atomiin, jonka mukaan atomi­massa­yksikkö on määritelty. Jos massa­yli­jäämä on negatiivinen, ytimen sidos­energia on suurempi kuin hiili-12:n, ja jos se on positiivinen, sidos­energia on pienempi kuin hiili-12:n. Jos ytimen massa­yli­jäämä on selvästi suurempi kuin jonkin sitä kevyemmän ytimen, se voi hajota radio­aktiivisesti luovuttaen energiaa.
Herpyllis (kirja)
Herpyllis oli antiikin kreikkalainen romaani. Se ei ole säilynyt nykyaikaan, mutta siitä tunnetaan yksi papyruskatkelma. Katkelma ajoittuu 100-luvun jaa. alkuun.
Massaylijäämä
Ydinreaktioiden energia-asteikko
Massaylijäämän tärkein merkitys on siinä, että sen avulla voidaan laskea, kuinka paljon energiaa ydinreaktioissa vapautuu tai sitoutuu. Kuten Einsteinin osoittamasta massan ja energian ekvivalenssista (E=mc²) seuraa, vapautuva tai sitoutuva energia on yhtä suuri kuin massojen erotus kerrottuna valon­nopeuden neliöllä. Ydin­reaktioissa kuitenkin vapautuu tai sitoutuu vain pieni osa, yleensä 0,01 ... 0,1 %, ydinten kokonais­massoja vastaavasta energiasta, jota paitsi protonien ja neutronien kokonais­luku­määrien summa (eli massa­lukujen summa) säilyy. Tämän vuoksi ydin­reaktioiden vapautuvaa energiaa laskettaessa voidaan ydinten massojen ja niiden erotusten sijasta käyttää niiden massa­yli­jäämiä ja niiden erotuksia, jolloin pelkästään siirtyvien tai irtoavien nukleonien massaa vastaava osuus jätetään pois laskuista.
Atomi- ja ydinfysiikassa energian yksikkönä käytetään tavallisesti elektronivolttia, mikä johtuu pitkälti hiukkas­kiihdyttimien tärkeästä merkityksestä tutkimusv­älineinä. Massan ja energian ekvivalenssin vuoksi ydinten ja alkeis­hiukkasten massankin yksikkönä käytetään usein megaelektronivolttia jaettuna valon­nopeuden neliöllä (MeV/c²). Tämä on kuitenkin hyvin pieni massan yksikkö sillä jo protonin massa on noin 938,27 MeV/c². Tämänkin vuoksi laskut on helpompi suorittaa käyttämällä ydinten taulukoituja massaylijäämiä.
Esimerkki
Tarkastellaan uraaniytimen 236U fissiota, jossa se halkeaa kryptonytimeksi 92Kr, bariumytimeksi 141Ba ja kolmeksi vapaaksi neutroniksi:
236U → 92Kr + 141Ba + 3 n.
Ytimen 236U massaluku on 236 (siinä on 92 protonia ja 144 neutronia, yhteensä 236 nukleonia), mutta sen todellinen massa on 236,045563 u (atomimassayksikköä). Näin ollen lähtötuotteen massaylijäämä on. Samaan tapaan laskettuina 92Kr-ytimen massaylijäämä on, 141Ba-ytimen ja vapaan neutronin. Reaktiotuotteiden massaylijäämä on yhteensä
Siten lähtötuotteen (236U) ja reaktiotuotteiden (92Kr + 141Ba + 3 n) massaylijäämien erotus on
mikä osoittaa, että reaktio­tuotteiden massa­yli­jäämä on pienempi kuin lähtö­aineiden, mikä tekee tällaisen fission mahdolliseksi.
Yhden atomimassayksikön erotus massaylijäämissä vastaa noin 931,494 megaelektronivolttia energiaa, joten tässä reaktiossa vapautuu energiaa noin 0,148 * 931,5 = 139 MeV.
Celia
Celia voi tarkoittaa seuraavia:
Iolaos
Iolaos voi viitata seuraaviin:
Worlds Apart (Conquestin albumi)
Worlds Apart on suomalaisen Conquest-yhtyeen esikoisalbumi, joka julkaistiin vuonna 1999 levymerkillä Elements Music.
Surenjav Suhbataar
Surenjav Suhbataar (s. 20. toukokuuta 1951) on entinen mongolialainen vapaapainija. Hän voitti pronssia Méxicon olympialaisissa 1968 52 kilon sarjasta.
Phil Brown (jalkapalloilija)
Phil Brown (s. 30. toukokuuta 1959) on englantilainen jalkapallovalmentaja ja entinen puolustaja.
Ura pelaajana
Brown aloitti ammattilaisuransa Hartlepool Unitedin takalinjoilla 1978. Hän edusti seuraa pitkään, kaikkiaan seitsemän kautta, kunnes siirtyi 1985 Halifax Towniin. 1988 hän vaihtoi Bolton Wanderersiin, jossa viihtyi kuuden kauden ajan. 1994 hän siirtyi Blackpooliin, jossa lopetti uransa 1996.
Ura valmentajana
Brown sai kipinän valmennusuralleen Boltonin pelivuosinaan skottivalmentaja Bruce Riochin innostamana. Hän aloitti valmennusuransa peliuransa loppuvuosina Sam Allardycen apuvalmentajana Blackpoolissa. Lopetettuaan peliuransa Brown palasi Boltoniin ja toimi Colin Toddin apuvalmentajana syyskuuhun 1999 saakka. Toddin saatua potkut Brown toimi seuran väliaikaisena valmentajana kuukauden ajan, kunnes Allardyce astui Boltonin ruoriin. Hän jatkoi uraansa Big-Samin apuvalmentajana, kunnes hän kesällä 2005 sai 46-vuotiaana ensimmäisen varsinaisen päävalmentajanpestinsä Derby Countyssa.
Ura Derbyssä ei kuitenkaan lähtenyt käyntiin ruusuisesti ja kehnon menestyksen vuoksi Brown sai potkut jo tammikuussa 2006. Valmennusura näytti tyrehtyvän heti alkuunsa, kunnes Phil Parkinson kaappasi hänet apuvalmentajakseen Hull Cityyn lokakuussa 2006. Kun Parkinson sai potkut joulukuussa 2006, nousi Brown Hullin päävalmentajaksi. Brown nosti Hullin Englannin mestaruussarjan putoamisviivan alapuolelta turvaan.
Kausi 2007/08 oli Brownin läpimurtokausi. Hänen johdollaan Hull City pelasi loistavan kauden Mestaruussarjassa ja kauden päätteeksi sijoitus oli kolmas. Nousukarsinnoissa The Tigers peittosi Bristol Cityn ja Hull nousi pääsarjatasolle ensimmäistä kertaa seuran 104-vuotisessa historiassa.
Tammikuussa 2011 Brown palasi valmennustehtäviin, kun Mestaruussarjan jumboksi juuttunut Preston North End FC palkkasi hänet nostamaan seuran pois putoamiskamppailusta. Brown ei onnistunut tavoitteessaan, vaan Preston putosi kauden 2010/11 päätteeksi Englannin ykkösliigaan. Brown sai jatkaa kuitenkin tehtävässään, kunnes odotuksia heikommat tulokset johtivat potkuihin joulukuun puolivälissä 2011.
Maaliskuussa 2013 Brown palasi valmennustehtäviin Englannin kakkosliigassa pelaavan Southend Unitedin uutena päävalmentajana. Brown luotsasi Southendin debyyttikaudellaan Football League Trophyn loppuotteluun, jossa joukkeu hävisi Crewe Alexandralle. Kaudella 2014/15 Southend sijoittui Brownin alaisuudessa kakkosliigassa viidenneksi ja selvitty nousukarsintojen kautta tiensä ykkösliigaan. Tammikuussa 2018 Southend vapautti Brownin tehtävistään lähes viiden vuoden valmennusrupeaman jälkeen.
Maaliskuussa 2018 Brown teki loppukauden kattavan sopimuksen Swindon Townin kanssa. Swindon sijoittui hänen johdollaan kakkosliigan kahdeksanneksi ja kauden jälkeen Brown teki jatkosopimuksen. Brown sai kuitenkin potkut marraskuussa 2018, kun Swindon oli vajonnut League Twon sijalle 17.
Maasdamer
pienoiskuva|Pala maasdameria. Maasdamer eli maasdam on hollantilainen, emmental-tyyppinen isoreikäinen juusto. Maasdamer on tehty lehmänmaidosta ja sen kypsytysaika on neljä viikkoa. Ensimmäinen maasdamtyyppinen juusto oli 1970-luvulla kehitetty Leerdammer. Nimi maasdam keksittiin yleisnimeksi uudelle juustotyypille.
Phil Brown (jalkapalloilija)
Ura valmentajana
Joulukuussa 2018 Brownista tuli Intian Superliigan FC Pune Cityn päävalmentaja. Brownin johdolla Pune City sijoittui kaudella 2018/19 liigassa seitsemänneksi. Kauden jälkeen Pune City joutui jättämään liigan talousvaikeuksien vuoksi ja seuran korvasi Hyderabad FC. Brown siirtyi elokuussa 2019 uuden seuran peräsimeen. Brown sai lopulta potkut heikkojen tulosten vuoksi tammikuussa 2020.
Sojuz TM-7
Sojuz TM-7 oli neuvostoliittolainen miehitetty avaruuslento Mir-avaruusasemalle. Avaruusalus laukaistiin Baikonurin kosmodromilta 26. marraskuuta 1988 ja se laskeutui maahan 27. huhtikuuta 1989.
Phil Brown (jalkapalloilija)
Ura valmentajana
Huhtikuussa 2021 Brown palasi Southend Unitedin päävalmentajaksi. Southend oli Browin tullessa seuraan taistelemassa putoamista vastaan Englannin Kakkosliigassa ja oli kuusi pistettä putoamisviivan yläpuolella. Brownin johdolla joukkueen kohtaloksi koitui lopulta putoaminen sarjasta. Putoamisesta huolimatta Southend teki kauden jälkeen Brownin kanssa kaksivuotisen jatkosopimuksen. Joukkueen menestys National Leaguessa oli varsin vaatimatonta ja seurajohdon, Brownin ja kannattajien välit kiristyivät heikkojen peliesitysten myötä. Lopulta sarjassa sijalla 20 majailleen Southendin seurajohto erotti Brownin lokakuussa 2021.
Sojuz TM-7
Miehistö
Laskeutuivat
Phil Brown (jalkapalloilija)
Ura valmentajana
Maaliskuussa 2022 Brownista tuli Englannin Kakkosliigassa pelanneen Barrow'n päävalmentaja. Brown pelasti seuran putoamiselta sarjaporrasta alemmas, mutta seurajohto ei jatkanut yhteistyötä Brownin kanssa kauden 2021/22 jälkeen.
Keith Cooke
Keith Hirabayashi Cooke (s. 17. syyskuuta 1959 Seattle, Washington, Yhdysvallat) on yhdysvaltalainen näyttelijä. Cooke tekee myös ajoittain sijaisnäyttelijän töitä.
Niala
Niala on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen eteläpuolisella tasangolla 12 kilometriä Blasta länteen. Kunnassa on 10 300 ja keskuskylässä 2 200 asukasta (vuonna 2009).
Nialan kunta rajoittuu pohjoisessa Blan piirin Dienan, idässä Blan, etelässä Beguenén ja lännessä Falon ja Tiemenan kuntiin.
Entisestä Blan arrondissementisa erotettuun kuntaan kuuluu seitsemän kylää. Asukkaat ovat etupäässä bambaroita, miniankoja, fulbeja ja dogoneja. Vallitseva uskonto on islam. Lisäksi on kristittyjä ja animisteja.
Nialan kautta kulkee Blan ja Falon välinen huonokuntoinen tie. Paikallisia elinkeinoja ovat maanviljely, karjanhoito, metsien hyödyntäminen, käsityöammatit ja kaupankäynti. Tärkeimmät viljelykasvit ovat hirssi, maissi, riisi, durra, maapähkinä, lehmänpapu ja maapapu. Kotieläimiä ovat naudat, lampaat, aasit, siat ja vuohet. Palveluihin kuuluvat kuusi alakoulua, yläkoulu, koulutus- ja kehittämiskeskus (CED), lukutaitokeskukset, terveyskeskus ja sairastupa. Vesihuolto kattaa 80 % tarpeesta. Kunnassa ei ole sähköä.